Uskoro kreću edukacije za članove Lokalnog partnerstva za zapošljavanje Ličko-senjske županije

U sklopu projekta „Lokalno partnerstvo za zapošljavanje Ličko-senjske županije“ uskoro kreće i provedba edukacija za članove istoimenog partnerstva.

Edukacije su trebale biti održane u prostoru Razvojnog centra Ličko-senjske županije, ali zbog nepovoljnih uvjeta uzrokovanih koronavirusom (COVID19), sve edukacije će se do daljnjeg održavali online.

Kroz edukacijske aktivnosti će se ostvariti specifični cilj Projekta, odnosno ojačat će se kapaciteti Lokalnog partnerstva za zapošljavanje Ličko-senjske županije kako bi se njihovim članovima omogućio učinkovitiji i efikasniji rad.

Edukacije će organizirati Javna ustanova Razvojna agencija Ličko-senjske županije – LIRA u suradnji s Ustanovom za obrazovanje odraslih Dante.

Edukacije će se provesti u sklopu gore navedenog Projekta, ukupne vrijednosti 1.975.891,29 kuna, koji u potpunosti sufinancira Europska unija iz Europskog socijalnog fonda u okviru Operativnog programa Učinkoviti ljudski potencijali 2014.-2020.

www.esf.hr Projektje sufinancirala Europska unija iz Europskog socijalnog fonda.





